Diouzh ar vojenn, chom a rae ar roue Hotu Matua e Hiva. Hag un deiz, Hau-Maka, e guzulier kozh, en deus bet ur gweladur.  E-barzh e gweladur, en doa welet un dachenn douar pellvor, anvet "Te pito o te kainga" pe "Matakiterani" (lagad o sell ouzh ar steredennoù), e-kreiz ar meurvor, war-zu an heol. Degas a reas Hotu Matua 7 ergerzher evit mont da glask an enezenn-se, anvet e oant: Ira, Raparena, Ku'uku'u A'Huatava, Rinirini A'Huatava, Nonoma A'Huatava, Uure A'Huatava, Makoi Rinirini A'Huatava. Erruet war Rapa Nui, e klaskent ul lec'h evit en em staliañ ha plantañ ignam. Degaset e oa bet gant daou diouto, ur moai hag un  tro-gouzoug e perlez, hag a oa bet skoachet goude war an enezenn. Mont a raent holl kuit eus an enezenn, nemet unan hag a chomas, evit larout d'o roue ar pezh o doa kavet. Un deiz, koll a reas Hotu Matua e ditl-real, mont a reas neuze gant e familh hag e heuliad, war daou bahi (doubl kanoe), war-zu "Te pido o te kainga". Dilestrañ a reer, war an enezenn, goude un toullad a devezhioù war ar mor, war draezhenn Anakena, el lec'h ma voe savet an ti-real nevez. Abaoe-se, anvet e voe an enezenn "Te pito o te henua"  (bouton-kof ar bed). Hiziv an deiz, c'hoazh, an ahu Akivi (savenn-sakr), a lak ac'hanomp da soñjal e degouezh ar 7 ergerzher, 7 moai a zo staliet, o sell ouzh an dremmwel hag al lec'h ma e teuont, Hiva.